На основу члана  40. ст.1.т.6. у вези са чланом 15.ст.1.т.3. Статута општине Чајетина (''Службени лист општине Чајетина'', бр.2/19), Скупштина општине Чајетина, на седници одржаној 20. фебруара  2020. године, донела је 



ОДЛУКУ
О УКИДАЊУ  СВОЈСТВА  ДОБРА  У  ОПШТОJ УПОТРЕБИ  
НА ДЕЛУ УЛИЦЕ ПРОТЕ МИЛАНА СМИЉАНИЋА У ЧАЈЕТИНИ

1.Укида се својство добра у општој употреби  на делу катастарске парцеле број 2/1 КО Чајетина уписане у лист непокретности број 529 КО Чајетина, потес Варошки реон, по врсти земљишта – градско грађевинско земљиште, по култури - земљиште под зградом - објектом који објекат је по начину коришћења улица – Проте Милана Смиљанића, у површини од 49 m2 у оквиру АГТ 2, 3, 4, 5, 18, 19, 20 и 21 у складу са пројектом препарцелације  кат.парцела број 2/74, 50/9 и 2/1 и све КО Чајетина, израђеним од стране : СЗР „Бабић“, Миодраг Бабић ПР из Ужица, заведеним у Општинској управи Чајетина у предмету број 350-263/2019-03, као саставним делом ове одлуке .
2. На основу ове одлуке, по њеном ступању на снагу, у јавним књигама у којима се води евиденција о непокретностима и правима на њима у Служби за катастар непокретности Чајетина, брисаће се постојање објекта на делу кат.парцеле наведене у тачки 1. ове одлуке по начину коришћења улица – Проте Милана Смиљанића а предметни део ће се уписати као грађевинско земљиште у јавној својини општине Чајетина.
3. Ова одлука ступа на снагу осмог дана од дана објављивања у "Сл.листу општине Чајетина".
		        

О б р а з л о ж е њ е

Дана 10. јула 2019. године Владан Маријановић из Чајетине преко пуномоћника адвоката Славице Дидановић из Чајетине поднео је Општинској управи Чајетина захтев за утврђивање земљишта за редовну употребу објекта и формирање парцеле у складу са чланом 70. Закона о планирању и изградњи заведен под бројем 463-56/2019-02. Уз захтев је приложено :
- неоверено пуномоћје, којим Владан Маријановић овлашћује адвокате Славицу Дидановић и Јовану Божанић из Чајетине да га заступају пред државним органима, органима локалних самоуправа и јавним предузећима у свим правним стварима
- Решење Скупштине општине Чајетина број 463-18(3)/87-02 од 10.07.1987.године  којим се подносиоцу захтеве даје на трајно коришћење ради изградње породичне стамбене зграде неизграђено грађевинско земљиште и то парцела 2/74 КО Чајетина у површини од 408 m2. 
- Решење комитета за привреду и друштвене делатности Скупштине општине Чајетина  број 351-200/87-02 од 18.11.1987.године којим се подносиоцу захтева одобрава изградња пословно – стамбене зграде у насељеном месту Чајетина на кат.парцели 2/74 КО Чајетина.




- Решење  број 351-26/91-02 од 07.03.1991.године Секретаријата за привреду, друштвене делатности и општу управу Скупштине Општине Чајетина којим се подносиоцу захтева одобрава употреба пословног објекта – фризерског салона и билијар клуба изграђеног по одобрењу број 351-200/87-02.
- Обавештење о могућности озакоњења објекта Одсека за урбанизам Општинске управе Чајетина број 351-909/2010-03 од 04.07.2019.године
Дана 15.07.2019 године актом број 463-56/2019-02 Општинска управа Чајетина упутила је захтев за допуну поднеска пуномоћнику  подносиоца захтева  којим се захтева достава ажурираног катастарско топографског плана  у дигиталном и штампаном облику као и основ уписа подносиоца захтева као закупца на делу кат.парцеле 2/74 КО Чајетина.
Дана 29.07.2019.године пуномоћник подносиоца захтева доставио је :
· фотокопију решења Скупштине општине Чајетина број 463-14/08-02 од 05.маја 2008 године којим се подносиоцу захтева даје у закуп непосредном погодбом неизграђено грађевинско земљиште у државној својини ради прибављања одобрења за изградњу постојећег објекта изграђеног без грађевинске дозволе и то кат.парцела број 50/24 КО Чајетина у површини од      18 m2 
· фотокопију уговора о закупу грађевинског земљишта на одређено време закључен између подносиоца захтева и Општине Чајетина на основу Решења Скупштине Општине Чајетина број 463-14/08-02 од 05.05.2008 .године.
·  Елаборат снимања  - катастарско топографски план кат.парцела 2/74 и 2/1 (део) КО Чајетина израђен од стране Геодетског бироа, Илија Драгутиновић ПР из  Чајетине дана 26.07.2019.године, евиденциони број 77/19. бр.у СКН : 955-137-21138/19.
Дана 30.07.2019.године Одсек за општу управу, друштвене делатности и заједничке послове Општинске управе Чајетина упутио је Одсеку за урбанизам и просторно планирање  Општинске управе Чајетина Захтев за доставу извештаја, тачније прибављање мишљења у складу са чланом 70. став 10. Закона о планирању и изградњи.
Одсек за урбанизам и просторно планирање  Општинске управе Чајетина доставио је Одсеку за општу управу, друштвене делатности и заједничке послове Општинске управе Чајетина дана 01.08.2019.године извештај о потреби израде пројекта препарцелације  са предлогом за формирање земљишта за редовну употребу број 463-56/2019-02.
Дана 07.08.2019.године Одсек за Општу управу друштвене делатности и заједничке послове Општинске управе Чајетина упутио је пуномоћнику подносиоца захтева, захтев за допуну захтева за утврђивање земљишта за редовну употребу тачније доставу пројекта препарцелације у складу са извештајем Одсека за урбанизам и просторно планирање Општинскe управе Чајетина број 463-56/2019-02 од 01.08.2019.године који извештај је истом приликом достављен подносиоцу захтева. 
Подносилац захтева је Одсеку за урбанизам Општинске управе Чајетина поднео захтев за потврђивање пројекта препарцелације кат.парцела број 2/74, 50/9 и 2/4 израђен од стране : СЗР „Бабић“, Миодраг Бабић ПР из Ужица, заведен у Општинској управи Чајетина у предмету број 350-263/2019-03. Поступајући по наведеном захтеву Одсек за урбанизам упутио је акт број 350-263/2019-03 од 26.11.2019.године Одсеку за општу управу, друштвене делатности и заједничке послове у ком је констатовано да је поступјаући по наведеном захтеву за потврду пројекта препарцелације утврдио да се на кат.парцел 2/1 КО Чајетина која је у јавној својини Општине Чајетина налази улица Проте Милана Смиљанића, да је предметни пројекат препарцелације урађен у складу са Планом генералне регулације насељеног места Чајетина (седиште општине) са насељеним местом Златибор – друга фаза („ Службени лист Општине Чајетина“ бр.12/2003 и 7/2019) и Извештајем о потреби израде пројекта препарцелације бр.463-56/2019-02 од 01.08.2019.године а у поступку одређивања земљишта за редовну употребу објекта. Истим актом Одсек за урбанизам упутио је Одсеку за општу управу, друштвене делатности и заједничке послове захтев за брисање дела улице Проте Милана Смиљанића из катастра непокретности на кат.парцели бр. 2/1 КО Чајетина у оквиру аналитичко – геодетских тачака бр. 2,3,4,5,18,19,20 и 21, површине 49 m2 у свему према пројекту препарцелације достављеном на потврду.
У циљу настављања поступка озакоњења, које у  складу са чланом 2 Закона о озакоњењу објеката, представља јавни интерес за Републику Србију, потребно је да Општинска управа Чајетина, у складу са чланом 70. Закона о планирању и изградњи, донесе решење о утврђивању земљишта за редовну употребу и формирању грађевинске парцеле у складу са достављеним  пројектом препарцелације  након чега ће се приступити регулисању имовинско – правних односа на деловима парцела обухваћених пројектом који нису у својини подносиоца захтева. Поступајући по захтеву подносиоца увидом у достављену документацију поступајући орган утврдио је да су испуњени услови из члана 70. Закона о планирању и изградњи за доношење решења о утврђивању земљишта за редовну употребу и формирању грађевинске парцеле као и да предметни пројекат препарцелације није потврђен у складу са чланом 65 .став 4 . Закона о планирању и изградњи. Како је део предметне парцеле, описан у изреци решења, у јавној својини Општине Чајетина обухваћен наведеним пројектом препарцелације, да би постојала могућност потврђивања пројекта препарцелације и формирања грађевинске парцеле као и отуђења из јавне својине Општине Чајетина описаног дела предметне кат.парцеле, потребно је укинути својство добра у општој употреби тј.својство општинског пута на истом .

СКУПШТИНА ОПШТИНЕ ЧАЈЕТИНА
Број :463-56/19-02 од  20. фебруара 2020. године

